Чыцінская акруга (1926—1930)

Чыці́нская акруга () — адміністрацыйна-тэрытарыяльная адзінка Далёкаўсходняга краю, якая існавала ў 1926—1930 гадах. Адміністрацыйны цэнтр — горад Чыта.

4 студзеня 1926 года са скасаваннем Далёкаўсходняй вобласці ліквідавана Забайкальская губерня і ўтвораны Далёкаўсходні край. У яго складзе ўтворана Чыцінская акруга, якая ўключыла тэрыторыі былых паветаў — Чыцінскага, Борзінскага і Пятроўска-Заводскага.

Першапачаткова акруга была падзелена на 14 раёнаў: Акшынскі, Аляксандраўска-Заводскі, Борзінскі, Быркінскі, Карымскі, Краснаярскі, Кырынскі, Маляцінскі, Алавянінскі, Пятроўска-Заводскі, Цітаўскі, Улётаўскі, Хілокскі і Шылкінскі.

30 ліпеня 1930 года Чыцінская акруга была перададзена ў склад новаўтворанага Усходне-Сібірскага краюБольшая советская энциклопедия 1-изд. Т.20 М.1930, — С.242, адначасова з гэтым, як і большасць астатніх акруг СССР, акруга была скасавана. Яе раёны адышлі ў прамое падпарадкаванне Усходне-Сібірскага краю.

Насельніцтва акругі ў 1926 годзе складала 381,8 тыс. чалавек (без замежнікаў, якіх было 4,3 тыс.). З іх рускія — 92,3 %; бураты — 2,1 %; украінцы — 2,0 %; яўрэі — 1,0 %.

 Крыніцы 

 Спасылкі 

Катэгорыя:Акругі РСФСР